
ועדת רכש והתקשרות מתאריך 16/3/26 

נוכחים :
רו"ח תומר ביטון – גזבר העירייה
מר שוקי קליין – מנכ"ל העירייה 
עו"ד עדי אזולאי – מחלקה משפטית
מר דוד לוי – מנהל רכש


הכנת תכנית אב להקמת עמק המימן הלאומי במרחב הנגב המזרחי
רקע
בתאריך 11/12/2025 קיבלה ממשלת ישראל החלטת ממשלה (3630 כתיקון החלטה 1416) לרשויות במרחב הנגב המזרחי. במסגרת החלטה זו הוחלט על הקמת 'עמק מימן' במרחב הנגב המזרחי, וזאת על מנת לבסס עצמאות אנרגטית לאומית, הפחתת התלות בדלקי מאובנים וצמצום פליטות מזהמות. עיריית דימונה שואפת הלוות גורם מרכזי בהקמת עמק המימן, וזאת כחלק ממדיניות ראש העיר ליצור משרות איכות חדשות מוטות טכנולוגיה בעיר.  לכן העירייה מבקשת להכין תכנית אב להקמת עמק המימן- תכנית זו תהווה עבודת מטה ראשונה על מנת להצליח להקים עמק מימן שבו תשתיות מו"פ, תדלוק, ייצור, שינוע וכל שימוש אחר במימן. לכן מבקשת עיריית דימונה להתקשר עם יועץ/ת מקצועי/ת שיכין את התכנית.
מטרת העבודה
התקשרות עם יועץ/ת מקצועי/ת להכנת תכנית אב להקמת עמק המימן הלאומי במרחב נגב מזרחי.
תכולת העבודה והיקף השירות
העבודה תתבצע תחת אגף האסטרטגיה והחדשנות, וצפויה להימשך כ-4 חודשים ו(סביב) 120 שעות עבודה- שכוללות ניתוח תכנוני של תאי שטח מתאימים, שיח עם שותפים פוטנציאליים (יצרנים, לקוחות, גופי מחקר וצרכנים), וגיבוש מודל עבודה בר קיימא שיוגש למשרד האנרגיה לצורך קבלת תקציבי המשך. 


העבודה תכלול את המרכיבים הבאים:
א. מיפוי תכנוני וכלכלי
- בחינת תאי שטח מתאימים להקמת מתחם שבו פיילוטים לייצור מימן בשיטות שונות.
-  בחינת תאי שטח להקמת תשתיות ייצור גדולות.
- בחינת מיקומי תחנות תדלוק אפשריים
- בדיקת היתכנות כלכלית להקמת כל מיזם ומיזם שיהוו חלקים שונים מעמק המימן.
ב. ישיבות ופגישות
השתתפות בפגישות עבודה שוטפות, בזום או פרונטליות (לפי צורך), מול חברות הזנק, יצרני מימן, צרכני מימן מהתעשייה ומתחום התחבורה, גורמי מקצוע בעירייה, משרד האנרגיה, קמ"ג, וכיוצ"ב והכנת מסמכי רקע וסיכומים, ניהול והנחייה מקצועית של מפגשים פנימיים בנושא תכנית האב.


ג. תוצרים
- עבודה מקיפה שתכלול מודל מפורט להקמת עמק המימן, כולל הכנת רשימת פרויקטים לביצוע, הגדרת אחראי להם, תמחורם ומיקומם במרחב הנגב המזרחי 
- סיכומי פגישות וניירות עזר לגיבוש עמדות מול גופים מתכננים.
- מסמך תמונת עתיד הכולל אבני דרך לביצוע.

להלן טבלת המחירים והאיכות : מחיר 60 נקודות , איכות 40 נקודות 

מחיר – 60 נקודות סה"כ 
	
	סמקאי אסטרטגיה
	"בילד" אסטרטגיה
	"בוסט"
	צביה ברון וסיוון ביכלר

	מחיר כולל מע"מ
	57,820
	44,840
	460,200 (בוצעה פניית הבהרה אך לא נשלחה הצעה מעודכנת)
	56,109

	ניקוד מחיר
	46.5
	60
	פסול
	47.9







טבלה מסכמת 

	
	סמקאי אסטרטגיה
	"בילד" אסטרטגיה
	"בוסט"
	צביה ברון וסיוון ביכלר

	ניקוד איכות 
	40
	40
	40
	40

	ניקוד מחיר 
	46.5
	60
	-
	47.9

	סה"כ- נקודות
	86.5
	100
	-
	87.9





החלטה 
לאחר ששמענו את דבריו של מנהל הרכש הועדה ממליצה להתקשר עם הספק שהצעתו זכתה בניקוד הגבוהה ביותר : בילד אסטרטגיה " ע"פ הצעתו. מדובר בהתקשרות הפטורה מחובת מכרז על פי תקנה 3{3} לתקנות העיריות {מכרזים} התשמ"ח 1987.





________________		__________________	______________
      שוקי קליין 		                רו"ח תומר ביטון		  עו"ד עדי אזולאי 
   מנכ"ל העירייה                                   גזבר		              מחלקה משפטית

